作者:皮日休
標題:太湖詩：初入太湖
內容:聞有太湖名，十年未曾識。今朝得遊泛，大笑稱平昔。一舍行胥塘，盡日到震澤。三萬六千頃，千頃頗黎色。連空淡無纇，照野平絕隙。好放青翰舟，堪弄白玉笛。疏岑七十二，eH々露矛戟。悠然嘯傲去，天上搖畫艗。西風乍獵獵，驚波罨涵碧。倏忽雷陣吼，須臾玉崖坼。樹動為蜃尾，山浮似鼇脊。落照射鴻溶，清輝蕩拋cQ。雲輕似可染，霞爛如堪摘。漸暝無處泊，挽帆從所適。枕下聞澎湃，肌上生瘮t7。討異足邅回，尋幽多阻隔。願風與良便，吹入神仙宅。甘將一蘊書，永事嵩山伯。